KOMISSION PÄÄTÖS,

tehty 18 päivänä toukokuuta 1998,

neuvoston asetuksen (ETY) N:o 571/88 liitteen I mukauttamisesta maatilojen rakennetta koskevien yhteisön tilastotietojen keruiden järjestämiseksi (tiedoksiannettu numerolla K(1998) 1346) (98/377/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetun neuvoston asetuksen (ETY) N:o 571/88 (1), sellaisena kuin se on viimeksi muutettuna asetuksella (EY) 2467/96 (2), ja erityisesti sen 8 artiklan 1 ja 2 kohdan,

sekä katsoo, että

ominaisuusluetteloon tehtävistä muutoksista päätetään asetuksen (ETY) N:o 571/88 8 artiklan 1 ja 2 kohdan mukaisesti kyseisen asetuksen 15 artiklassa säädettyä menettelyä noudattaen eli komission päätöksellä, joka tehdään sen jälkeen, kun pysyvän maataloustilastokomitean lausunto on saatu,

päätettäessä kerättävistä ominaisuuksista on pyrittävä siihen, että niiden henkilöiden työmäärä, joita tietojen keruu koskee, pysyy mahdollisimman pienenä,

yhteisen maatalouspolitiikan kehittämisen ja ohjauksen kannalta on tärkeää tarkistaa ja mukauttaa ominaisuusluetteloa vuosina 1999-2000 toteutettavaa tietojen keruuta varten; uutta tietoa tarvitaan koko ajan; yhteisen maatalouspolitiikan ja aluepolitiikan tarpeisiin tarvitaan yhä enemmän alueelliselta pohjalta kerättyjä rakennetilastoja; uutta tietoa tarvitaan myös, jotta voidaan arvioida nykyistä suuntausta tiloihin, joilla on useampia haltijoita ja jotka harjoittavat entistä kestävämpiin tuotantomenetelmiin perustuvaa viljelyä; maaseudun kehittämiseksi tarvitaan lisää tietoa maatiloilla harjoitettavasta metsätaloudesta ja muusta toiminnasta,

neuvoston asetuksen (ETY) N:o 571/88 8 artiklan 2 kohdassa todetaan, että jäsenvaltiot voivat omasta pyynnöstään ja asianmukaisten asiakirjojen perusteella saada komissiolta luvan käyttää pyydettyjen tietojen keruussa satunnaisotantaan perustuvia tutkimuksia joidenkin ominaisuuksien osalta tai käyttää muistaa lähteistä kuin tilastollisista tutkimuksista peräisin olevia tietoja; tietyt jäsenvaltiot ovat pyytäneet edellä tarkoitettua lupaa käyttääkseen tätä mahdollisuutta, ja

tässä päätöksessä säädetyt toimenpiteet ovat pysyvän maataloustilastokomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan asetuksen (ETY) N:o 571/88 liite I tämän päätöksen liitteellä vuosina 1999-2000 tapahtuvaa maatilojen rakennetta koskevaa yhteisön tilastotietojen keruuta varten.

2 artikla

Ominaisuusluettelossa on otettava huomioon kussakin jäsenvaltioissa vallitseva tilanne:

- liitteessä kirjainyhdistelmällä "NE" merkittyjen ominaisuuksien katsotaan vastaavissa jäsenvaltioissa olevan olemattomia tai lähellä nollaa,

- kirjainyhdistelmällä "NS" merkittyjen ominaisuuksien katsotaan vastaavissa jäsenvaltioissa olevan merkityksettömiä,

- kirjainyhdistelmällä "OP" merkittyjä ominaisuuksia koskevien tietojen keruu on vastaaville jäsenvaltioille vapaaehtoista.

Saksalla, Ruotsilla ja Yhdistyneellä kuningaskunnalla on lupa käyttää satunnaisotantaan perustuvia tutkimuksia maatilojen rakennetta koskevien yhteisön tilastotietojen keruussa vuosina 1999-2000 niiden ominaisuuksien osalta, jotka on liitteessä merkitty kirjainyhdistelmällä "SS".

Tanskalla, Saksalla, Alankomailla, Itävallalla ja Yhdistyneellä kuningaskunnalla on lupa käyttää muista lähteistä kuin tilastollisista tutkimuksista peräisin olevia, jo tuotettuja, tietoja (lueteltu liitteen B osassa) niiden ominaisuuksien osalta, jotka on liitteessä merkitty kirjainyhdistelmällä "AD".

3 artikla

Jäsenvaltioiden, joilla on lupa käyttää muista lähteistä kuin tilastollisista tutkimuksista peräisin olevia tietoja, on toteutettava tarvittavat toimenpiteet sen varmistamiseksi, että nämä tiedot ovat yhtä luotettavia kuin tilastollisiin tutkimuksiin perustuvat tiedot.

4 artikla

Tämä päätös on osoitettu kaikille jäsenvaltioille.

Tehty Brysselissä 18 päivänä toukokuuta 1998.

Komission puolesta

Yves-Thibault DE SILGUY

Komission jäsen

(1) EYVL L 56, 2.3.1988, s. 1

(2) EYVL L 335, 24.12.1996, s. 3

LIITE

"LIITE I

A. OMINAISUUSLUETTELO

>KAAVION ALKU>

>KAAVION LOOPU>

B. TIETOLÄHTEET

Saksa, Tanska, Alankomaat, Itävalta ja Yhdistynyt kuningaskunta saavat käyttää asetuksen (ETY) N:o 3508/92 (1) ja neuvoston asetuksen (ETY) N:o 3887/92 (2) mukaisesti perustetusta yhdennetystä hallinto- ja valvontajärjestelmästä saatavilla olevia tietoja. Alankomaat saa käyttää kansallisesta maatilarekisteristä saamiaan tietoja kohdissa B01, B01a), B01b), B01c), B01d), L01 ja L01a.(1) EYVL L 355, 5.12.1992, s. 1

(2) EYVL L 391, 31.12.1992, s. 36"